google/wiki40b huggingface dataset:
2,4,6-trinitrofenol

Vlastnosti

Kyselina pikrová tvorí biele až nažltlé kryštáliky. Vo vode je málo rozpustná, pri 20 °C sa v 100 g vody rozpustí 1,1 g TNF, pri 100 °C 7,25 g. Je málo hydroskopická. Dobre sa rozpúšťa v organických rozpúšťadlách, predovšetkým v acetóne (43 g v 100 g pri 25 °C), metylalkohole (21 g v 100 g pri 25 °C), málo sa rozpúšťa v kyseline sírovej a kyseline dusičnej pri izbovej teplote, rozpustnosť s teplotou rastie.
Pri zahriatí nad teplotu topenia (122,5 °C) začína sublimovať.
Kyselina pikrová má kyslú povahu. Voči kyselinám je pomerne stála. So zásadami vytvára pikráty (soli kyseliny pikrovej), ktoré sú značne citlivé a patria medzi traskaviny. So stúpajúcou atómovou hmotnosťou kovu citlivosť pikrátov rastie. S kovmi za prítomnosti vody alebo v roztavenom stave tiež vytvára pikráty. Kyselina pikrová s obsahom pikrátov je manipulačne nebezpečná.
Kyselina pikrová vytvára aj estery, napríklad trinitroanizol a trinitrofenetol.
Kyselina pikrová je jedovatá viac ako aromatické nitrolátky. Jednorazová smrteľná dávka pre králika je asi 0,5 g na 1 kg živej váhy, zhromažďuje sa v tele. Preniká aj pokožkou; kožu, vlasy, nechty, zuby a sliny farbí na žlto. Slabý roztok kyseliny pikrovej (0,05 %) zabíja do pol hodiny mnohé baktérie (napríklad aj baktérie týfusu).

Výroba kyseliny pikrovej nitráciou dinitrofenolu

Dinitrofenol sa vyrába z chlórbenzénu nitráciou na chlórdinitrobenzén a hydrolýzou na dinitrofenol.
Dinitrofenol pre nitráciu sa privádza do nitrátoru, v ktorom je odpadná kyselina z predošlej nitrácie, zohriata na 50 °C a nechá polhodinu reagovať. Nitračná zmes zložená z 1 dielu 86% kysleniny dusičnej a 2 dielov 20 % ólea sa privádza pomaly, po dobu 2,5 hodiny, teplota sa udržuje na 80 °C. Po pridaní nitračnej zmesi sa sa nechá prebiehať reakcia ešte pol hodinu pri 80 °C, potom sa teplota počas jednej hodiny zvýši na 110 – 112 °C a pri tejto teplote nechá prebiehať ešte jeden a pol hodiny. Potom sa nitrátor rýchlo ochladí na 25 – 30 °C, kyselina pikrová sa vylúči vo forme jemných kryštálov. Tekutina sa odsaje.
Produkty po všetkých spôsoboch nitrácie sa premývajú v niekoľkých stupňoch vodou v práčkach a odstredivkách. Potom sa kyselina pikrová suší v sušiarňach.
Stavby pre výrobu kyseliny pikrovej majú sadrové omietky a podlahy kryté linoleom, drevom alebo asfaltom, pretože voda pri umývaní prevádzky preniká do betónu a v nej rozpustená kyselina pikrová vytvára postupne v betóne pikráty – výsledkom bolo niekoľko katastrof.
Ibrahim Camejo

Peking 2008

Na Letných olympijských hrách 2008 v Pekingu skončil v disciplíne skok do diaľky na treťom mieste výkonom 820 cm. K druhému miestu Juhoafričana Khotsa Mokoenu mu chýbali 4 cm a pred štvrtým Zimbabwčanom Ngonidzashem Makushom mal náskok 1 cm.
FEMEN

Ženské hnutie FEMEN (ukr. Жiночий рух FEMEN) je ukrajinská feministická organizácia, založená v Kyjeve v roku 2008. Hnutie je známe tým, že na jeho verejných podujatiach spravidla účinkuje aj niekoľko polonahých alebo úplne nahých žien, za účelom upútanie pozornosti médií.
Je to sociálne hnutie žien, ktoré reaguje na problémy a vyskytujúce sa v ukrajinskej spoločnosti: sexuálna turistika, prostitúcia, porušovanie občianskych práv, ekonomické problémy či zvýšenie cien, ďalšie iné. Predstaviteľky hnutia sa politicky aktivizujú najmä voči Rusku. Príkladom bola snaha ovplyvňovať prvé kolo českých prezidentských volieb 2018, keď sa predstaviteľka hnutia Anželina Diašová polonahá pokúsila zabrániť prístupu k volebnej urne vtedy aktuálnemu českému prezidentovi Milošovi Zemanovi.
Hnutím sa inšpirovali ženské organizácie tiež v iných krajinách. Napríklad od roku 2012 je združenie FEMEN registrované v Nemecku. Nemecká organizácia najčastejšie protestuje proti rozmáhajúcemu sa neonacizmu, islamskému fundamentalizmu a katolíckej cirkvi. Podobné zameranie má aj FEMEN vo Francúzsku.
Peter Hyroš

Životopis

Do 1927 študoval na Učiteľskom ústave v Spišskej Novej Vsi, 1941 zložil štátne skúšky z hudby a spevu. Učiteľ na viacerých miestach, od 1941 profesor učiteľského ústavu v Banskej Bystrici a v Bratislave, od 1945 gymnázia a Osvetovej školy v Bratislave. Dirigent speváckych zborov (Slovan v Podbrezovej, Dunaj v Bratislave, Ľud. spevokol učiteľov Slov. v Žiline).
Valoisovci

Valoisovci sú rod, ktorý vládol vo Francúzsku v rokoch 1328 – 1589. Ide o vedľajšiu rodovú líniu francúzskeho kráľovského rodu Kapetovcov.

Pôvod rodu

Zakladateľom rodu bol Karol z Valois (1270 – 1325), mladší syn francúzskeho kráľa Filipa III. a brat kráľa Filipa IV. z rodu Kapetovcov. Po smrti posledného kráľa z hlavnej rodovej línie Kapetovcov Karola IV. v roku 1328 nastúpil na francúzsky trón syn Karola z Valois Filip pod menem Filip VI., čím začal vládu dynastie Valois.

Boj o trón

Začiatky vlády rodu Valois boli sprevádzané najmä sporom s anglickým kráľovským rodom, ktorého členovia si tiež  nárokovali francúzsky trón. Matka anglického kráľa Eduarda III. bola totiž dcéra francúzskeho kráľa Filipa IV. z rodu Kapetovcov. Eduard III. si teda robil nárok na francúzsky trón na úkor rodu Valois. Spor oboch rodov o trón, o anglické dŕžavy vo Francúzsku a tiež o nadvládu vo Flámsku nakoniec vyústil až do Storočnej vojny. Počas tejto vojny trvajúcej od roku 1337 do roku 1453 sa na francúzskom tróne vystriedalo päť kráľov z rodu Valois. Po smrti kráľa Karola VI. z rodu Valois bol na základe zmluvy z Troyes uznaný za francúzskeho kráľa vnuk Karola VI. – anglický kráľ Henrich VI., zatiaľ čo vlastný syn Karola VI., dauphin Karol, bol z dedičských nárokov na trón vylúčený. K zásadnému obratu vo vojen prišlo v roku 1429, kedy sedliacke dievča – Johanka z Arku – údajne na základe božieho vnuknutia, začalo naliehať na dauphina Karola, aby sa prehlásil za kráľa Francúzska  zhromaždil armádu na oslobodenie Francúzska od Angličanov. Francúzske vojsko vedené Janou z Arku sa potom zmocnilo mesta Orléans a následne bol v Remeši, korunovačnom meste francúzskych kráľov, slávnostne uvedený na francúzsky trón dauphin Karol ako Karol VII. z rodu Valois. Touto korunováciou získal Karol VII. úplnú legitimitu a bol i domácou šľachtou uznaný za nespochybniteľného vládcu Francúzska.

Koniec rodu Valois

Keď v roku 1559 náhle umerl kráľ Henrich II., zdla sa byť budúcnosť dynastie Valois stále veľmi nádejná, pretože mal okrem dcér aj štyroch synov. Najstarší syn František II. ale zomrel už rok po nástupe na trón. V roku 1574 zomrel aj ďalší Henrichov syn Karol IX. a na trón nastúpil jeho brat Henrich III., ktorý bol ako Henrich I. krátko, v rokoch 1573 – 1574 kráľom Poľska. V roku 1584 zomrel  jeho mladší brat, vojvoda František z Anjou. Sám Henrich III. zomrel bezdetný, rovnako ako jeho bratia, v roku 1589 rukou atentátnika. Po vymretí rodu Valois v mužskej línii získali právo na francúzsky trón Bourbonovci.
Chaux-lès-Port

Poloha

Obec má rozlohu 4,15 km². Najvyšší bod je položený 277 m n. m. a najnižší bod 206 m n. m.

Obyvateľstvo

Počet obyvateľov obce je 141 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
Inflačný vesmír

Inflačný vesmír je modifikácia štandardnej teórie veľkého tresku, ktorá predpokladá, že počas ranej evolúcie vesmíru existovalo obdobie exponenciálneho (akcelerujúceho) rozpínania vesmíru, nazývané inflácia. Obdobie inflácie sa nazýva aj inflačná epocha.
V typickom scenári tejto modifikácie sa inflačná epocha začala okolo 10⁻³⁴ s po začiatku času a skončila zhruba keď bol vesmír asi 100 x starší, t.j. po 10⁻³² s. Počas inflácie sa všetky vzdialenosti vo vesmíre zvýšili približne o faktor 1050, čo zodpovedá nárastu oblasti priestoru s polomerom 10⁻³⁴ svetelných sekúnd na polomer okolo 300 miliónov svetelných rokov. Táto veľmi rýchla expanzia neprotirečí (Einsteinovej) zásade, že pohyb rýchlejší ako rýchlosť svetla je nemožný, pretože inflácia spočíva v rozpínaní priestoru, nie v pohybe častíc priestorom. Veľkosť 300 miliónov svetelných rokov je oveľa väčšia než veľkosť pozorovateľného vesmíru, čo znamená, že ak je táto teória správna, vidíme z vesmíru len jeho veľmi malú časť. To, že vidíme z vesmíru len veľmi malú časť by (podobne ako pri pozorovaní len malej časti povrchu zemegule namiesto celej zemegule) vysvetľovalo, prečo sa nám vesmír zdá byť plochý a homogénny (hoci takým pravdepodobne nie je).
Teóriu navrhol americký teoretický fyzik Allan Guth v roku 1981.
Teória inflačnej kozmológie spolu s teóriu strún vedie k záveru, že existuje multiverzum (mnohovesmír), ktorý pozostáva z nekonečného počtu zväčšujúcich sa jednotiek - "vesmírov".
Domaize

Poloha

Obec má rozlohu 14,6 km². Najvyšší bod je položený 702 m n. m. a najnižší bod 336 m n. m.

Obyvateľstvo

Počet obyvateľov obce je 383 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
Millam

Poloha

Obec má rozlohu 12,44 km². Najvyšší bod je položený 54 m n. m. a najnižší bod 0 m n. m.

Obyvateľstvo

Počet obyvateľov obce je 790 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Blyes

Polohopis

Blyes má rozlohu 9,32 km². Najvyšší bod je položený 243 m n. m. a najnižší bod 199 m n. m.

Obyvateľstvo

Blyes má 883 obyvateľov (2009).
Graf vývoja obyvateľstva:
Zdroje: INSEE
Štefan Szokolszky

Životopis

Študoval maďarčinu a nemčinu na učiteľskom ústave v Budapešti. Riaditeľ Vysokej školy pedagogickej v Pécsi, pôsobil na univerzitách a vo Vedeckom pedagogickom ústave v Budapešti. Významný maďarský pedagóg, zaoberal sa teóriou výchovy a didaktiky. Autor a spoluautor štúdií a prác o problematike vyučovacej hodiny, motivácii a aktivizácii, hodnotení a klasifikácii žiakov.
Portlet

Java portlet je webový komponent umožňujúci integráciu webových aplikácií a portálov.
Portlety sú používané ako vymeniteľné komponenty používateľského rozhrania poskytujúce prezentačnú vrstvu pre informačný systém.
Jeden webový portál pozostáva vo všeobecnosti z niekoľkých portletov, napr. jeden pre e-maily, ďalší obsahuje nové správy, tretí prezentuje počasie a pod. V minulosti webové portály (ešte bez portletov) obsluhovali všetky používateľské funkcie. Použitie portletov v r. 2003 zaviedlo štruktúru do webových portálov, ktorá prináša rad výhod, najmä vývoj jednotlivých portletov rôznymi tímami, s tým súvisiacu časovú nezávislosť vývoja jednotlivých portletov a opakované použitie portletov v rôznych portáloch.
Súčinnosť portálov a portletov je zabezpečená pomocou rozhrania pre programovanie aplikácií(API), ktoré je definované v celom rade noriem .
Špeciálne pre portlety sú relevantné 2 normy, už spomenuté Webové služby pre vzdialené portlety (WSRP), pozri aj Introduction to WSRP [online]. ORACLE, 2016, [cit. 2016-01-19]. Dostupné online. (anglicky). Táto norma všeobecne (t. j. nezávisle od platformy) popisuje rozhrania a narábanie s portletmi. Verzia 2.0 tejto normy platí od 1. apríla 2008.
Nakoľko najrozšírenejšou platformou pre tvorbu webových portálov je Java, aktuálny vývoj sa koncentruje na Java Portlet Specification, pozri Verzie Java Portlet Specification nižšie.
Použitím tohto rozhrania za dodržania spomenutých noriem sa môžu portlety spúšťať na hocijakom portále založenom na Java EE bez ohľadu na jeho implementáciu.
2001: Vesmírna odysea

Zápletka

V praveku sa premena opice na človeka začala tým, že po objavení čierneho monolitu začala opica rozmýšľať. Po objavení ďalšieho monolitu na Mesiaci v roku 1999, ktorý vyslal signál k Jupiteru, sa na výskum javu vydáva posádka vedcov, dvoch pilotov a inteligentného počítača HAL 9000. Príbeh je vyrozprávaný takmer bez slov ako zmes dojmov a hudby.
Vlajka Filipín

Vlajka Filipín má dva horizontálne pruhy, modrý a červený, medzi ktoré je od žrdi vsunutý biely klin. V jeho strede je žlté slnko s ôsmimi trojitými lúčmi, v rohoch sú žlté päťramenné hviezdy, pootočené tak, aby ich jeden cíp smeroval vždy do vrcholu trojuholníka.
Červená farba značí odvahu a statočnosť, modrá vznešené ideály, biela mier a čistotu. Slnko predstavuje svetlo slobody a spravodlivosti a je symbolom republiky: počet jeho lúčov ctí osem provincií, ktoré roku 1898 povstali proti Španielom. Tri žlté hviezdy reprezentujú ostrovy Luzon, Mindanao a Visayské súostrovie, biely rovnostranný trojuholník symbolizuje vzájomnú rovnosť a pripomína revolučnú organizáciu Katipunan, ktorá viedla proti-španielsku revolúciu. Filipínska vlajka má tú zvláštnosť, že sa v dobe, keď je krajina vo vojne, vztyčuje obrátene, s modrým pruhom dole.
Po prvýkrát bola vlajka oficiálne vyvesená pri prvej proklamácií nezávislosti Filipín roku 1898. V rokoch 1907 – 1917 Američania jej používanie zakázali, od roku 1920 mohla byť vztyčovaná vedľa vlajky americkej a od definitívneho vyhlásenia filipínskej nezávislosti roku 1946 je jedinou oficiálnou vlajkou krajiny.
Karl Adolph Gjellerup

Život

Gjellerup pochádzal z rodiny pastora a vyštudoval teológiu. Kňazom sa však nikdy nestal a už na fakulte prejavoval dosť slobodomyseľné názory. Záujem o náboženské otázky ho potom priviedol k podrobnejšiemu štúdiu budhizmu a následne k východným myšlienkovým prúdom a k mystike. Popri indických vplyvoch sa v jeho literárnom diele prejavilo taktiež programové spriaznenie s novoromantizmom. Od roku 1892 žil v Nemecku a písal tiež v nemčine.
Jeho vrcholné dielo Pútnik Kamaníta patrí spolu s knihou Kameň mudrcov Johannesa Ankera Larsena k najväčším skvostom mystickej dánskej literatúry 20.storočia. Je tiež dôkazom Gjellerupovho hlbokého náhľadu do sfér stvorenia a zákonitostí vývoja duše.
Tanavelle

Poloha

Obec má rozlohu 13,58 km². Najvyšší bod je položený 1 089 m n. m. a najnižší bod 943 m n. m.

Obyvateľstvo

Počet obyvateľov obce je 246 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Bertreville

Poloha

Obec má rozlohu 3,22 km². Najvyšší bod je položený 119 m n. m. a najnižší bod 99 m n. m.

Obyvateľstvo

Počet obyvateľov obce je 102 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
Zoltan Zinn-Collis

Zoltan Zinn-Collis (* 1940, Vysoké Tatry – † 10. december 2012, Athy, Írsko) bol ako štvroročný v roku 1944 deportovaný do Koncentračný tábor Ravensbrück a následne do Koncentračný tábor Bergen-Belsen. V roku 2006 vydal v Írsku knhu s názvom "Final witness: My Journey from the Holocaust to Ireland." opisujúcu jeho život.

Rodina

Zoltán Collis bol synom židovského otca a matky protestantky maďarskej národnosti. Mal dve sestry a jedného brata Aladára. Najmladšia zo sestier neprežila transport do koncentračného tábora Ravensbrück. Brat Aladár zomrel v koncentračnom tábore Bergen Belsen. V apríli 1945 tu zomrela aj jeho matka. Stalo sa tak v deň kedy do tábora prišiel Červený kríž, ktorý zachránil aj malého Zoltána. Jeho otec Adolf Zinn zomrel pravdepodobne v roku 1944 v koncentračnom tábore Ravensbrück. Jeho staršia sestra Edita prežila holokaust a spolu so Zoltánom prežila svoj život v Írsko.

Život v Írsku

Zoltán Collins bol spolu so sestrou adoptovaný doktorom Bobom Collinsom, ktorý prišiel v rámci Červeného kríža pomáha po oslobodení do Koncentračný tábor Bergen-Belsen. Malý Zoltán mu tu po nemecky povedal: "Môj otec je mŕtvy. Teraz si ty môj otec."
Slovotvorná štruktúra slova

Slovotvorná štruktúra slova je štruktúra slova ako výsledok uplatnenia slovotvornej analýzy na slovotvorne motivované slovo. Jej opakom je morfematická štruktúra slova.
Slovotvorná štruktúra je zásadne binárna - t. j. má dve časti, a to slovotvorný základ a slovotvorný formant.
Inovecké predhorie

Vymedzenie

Podcelok zaberá celý západný okraj pohoria, od Trenčína po Hlohovec. Na severe susedí s Trenčianskou kotlinou, podcelkom Považského podolia, západný okraj lemuje po celej dĺžke Dolnovážska niva a na juhu nadväzuje Nitrianska pahorkatina, oba podcelky Podunajskej pahorkatiny. Východným smerom pokračuje Považský Inovec podcelkami Krahulčie vrchy, Nízky Inovec a Vysoký Inovec. V severovýchodnej časti je situovaná jediná geomorfologická časť celého pohoria, Selecká kotlina.

Chránené územia

V tejto časti Považského Inovca sa nachádza prírodná rezervácia Sychrov, Beckovské Skalice a Sedliská, prírodná pamiatka Selecký potok, Skalka pri Beckove, Pseudoterasa Váhu a Veľký jarok.

Turizmus

Z Hlohovca vedie severným smerom na Marhát  červeno značený chodník, na ktorý sa napájajú viaceré trasy z okrajových lokalít. Spájajú atraktívne miesta a prepájajú chodníky s hlavnou magistrálou, vedúcou cez Inovec a Panskú javorinu. Takmer všetky chránené územia ležia na západnom okraji podcelku, no turisticky atraktívne sú i mnohé archeologické náleziská, ktorými táto oblasť disponuje (napr. Čertova pec či veľkomoravské hradisko Kostolec.
Volejbalová extraliga mužov 2012/13

Systém súťaže

Po odohraní základnej časti raz doma a vonku sa družstvá v 2. časti súťaže rozdelili na 2 skupiny, o 1. – 4. a 5. – 9. miesto. Do skupiny o 1. – 4. miesto boli priamo nasadené tímy, ktoré hrali Stredoeurópsku ligu. V skupine o 5. – 9. miesto sa body zo základnej časti započítavali. Družstvá na 1. až 8. mieste postúpili do play-off. Štvrťfinále sa hralo 2 víťazné zápasy; semifinálové, finálové a o 3. miesto na 3 víťazné zápasy a stretnutia o umiestnenie na 2 hrané zápasy. Zo súťaže priamo nevypadlo žiadne družstvo; družstvo na 9. mieste odohralo baráž s troma víťazmi regionálnych skupín 1. ligy.
Aisépos (mytológia)

Aisépos (starogr. Αἴσηπος – Aisépos) je v gréckej mytológii syn Boukolióna z Tróje a najády Abarbareé.
V Homérovom epose Iliada je Aisépos trójsky bojovník, ktorý umiera na trójskej pláni aj so svojim bratom dvojčaťom Pédasom v boji s Achájcami. Obaja umreli rukou argejského bojovníka Euryala, syna Mékistea.
Básnik Homér v šiestom speve Iliady poeticky opisuje posledné chvíle ich života: „Achájec Euryalos usmrtil Ofeltia a Drésa, potom sa na Aisépa a Pédasa vrhol – tých synov hrdina Búkolión mal s najádou Abarbareou. Búkolión bol synom kedysi slavného Láomedonta, zrodením nejstaršieho, ale matka ho zrodila tajne; s ňou sa pri pasení oviec kráľ v láske na lôžku združil, tá potom otehotnela a zrodila dvojčatká chlapcov. Tým ale ochromil silu syn Mékisteov, preťal ich nádherné údy a z pliec im odňal ich zbroje."
Pšenica

Obchodovanie

Na slovensku sú 4 subjekty ktoré obchodujú so pšenicou: Poľnohospodári, Obchodníci, Mlyny a iní spotrebitelia a Vláda. Trh s pšenicou sa organizuje na Komoditnej burze Bratislava. Trhové ceny pšenice sú uvádzané na webovej stránke burzy, ďalej pri burze zasadá každé 2 týždne Cenový burzový výbor a určuje trhovú cenu pšenice 2 týždne spätne, aktuálnu, predpokladanú 2 týždne dopredu a predpokladanú trhovú cenu o 3 mesiace dopredu. Poľnohospodárska platobná agentúra robí dotazníkový prieskum trhu a zverejňuje ju v správe ATIS. Ďalším miestom pre nákup alebo predaj pšenice sú inzertné portály.
Bénesse-lès-Dax

Poloha

Obec má rozlohu 5,89 km². Najvyšší bod je položený 96 m n. m. a najnižší bod 21 m n. m.

Obyvateľstvo

Počet obyvateľov obce je 507 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Poručenská rada

Poručenská rada (iné názvy: Poručenský výbor; ang. United Nations Trusteeship Council, franc. Le Conseil de tutelle des Nations unies), jeden zo základných orgánov Organizácie spojených národov, bola založená, aby zaistila správu poručenských území v najlepšom záujme miestnych obyvateľov a v záujme svetového mieru a bezbečnosti.
Poručenské územia boli zväčša bývalé mandátne územia Spoločnosti národov, resp. územia odobraté štátom porazeným v druhej svetovej vojne. Všetky poručenské územia postupne dosiahli samosprávu alebo nezávislosť, či už ako samostatné štáty alebo pripojením sa k susediacim nezávislým krajinám. Posledné poručenské územie bolo Palau, bývalá súčasť Poručenského územia Tichomorské ostrovy, to sa stalo členským štátom OSN v decembri 1994.
Drohobyč

Drohobyč (ukr. Дрогобич, poľ. Drohobycz, jidiš דראָביטש) je mesto v Haliči na západe Ukrajiny, zhruba 60 km juhozápadne od Ľvova; spadá pod Ľvovskú oblasť (ktorej je druhým najväčším mestom) a je centrom Drohobyčského rajónu; v rokoch 1939 – 1959 bolo centrom Drohobyčskej oblasti. Mesto leží na sútoku riek Tysmenycja a Seret, prítokoch Dnestra. Prvé zmienky sú z roku 1387. V roku 2006 tu žilo necelých 80 000 obyvateľov.
Drohobyč leží na železničnej trati Stryj – Sambir; odbočuje tu trať do obľúbeného letoviska Truskavec a do mesta Boryslav.

Rodáci

V blízkosti mesta sa narodil básnik Ivan Franko (*1856 – † 1916). 
Chrystyna Solovijová (*1993) 
Bruno Schulz (12. 7. 1892  – 19.12. 1942 - zastrelený na ulici v Drohobyči nemeckým vojakom) - polský spisovateľ, literárny kritik, maliar a grafik.
Tarent

Dejiny

Tarent bol založený v roku 706 pred Kr. spartskými osadníkmi. Čoskoro sa stal významným mestom v rámci Magny Graecia, oblasti v južnom Taliansku, ktorá bola osídlená Grékmi v 7. storočí pred Kr.
Spočiatku bol Tarent zriadením monarchiou, pravdepodobne vymodelovanou na základe tej, ktorá bola v Sparte. Rozvoj Tarentu bol obmedzený, kvôli odporu obyvateľov strednej Apúlie. Tarent a jeho spojenci boli týmito skupinami porazení a v Tarente bola nastolená demokracia. V Peloponézskych vojnách Tarent podporoval Peloponézsky spolok, odmietol pomoc Aténam a poslal svoje loďstvo na pomoc Peloponézskemu spolku.
V roku 367 pred Kr. podpísali Etruskovia a Kartágo pakt, ktorý mal zamedziť prílišnému vplyvu Tarentu.
Pod vládou Archyta dosiahol Tarent svoj najväčší rozmach. Bolo najdôležitejším mestom Magny Graecia, najvyužívanejším prístavom v južnom Taliansku a mal najväčšie loďstvo a armádu v južnom Taliansku. Ale po smrti Archyta začal pomaly Tarent upadať.
Na začiatku 3. storočia pred Kr. začala rozrastajúca sa Rímska ríša ohrozovať Tarent. Tarent chcel zamedziť narastajúcemu vplyvu Ríma v južnom Taliansku, keďže túto oblasť, s mnohými gréckymi mestskými štátmi, považoval za svoje domínium. V roku 282 pred Kr. sa pri búrke dostali rímske lode až do Tarentu (ktorý s Rímom podpísal dohodu o tom, že rímske lode sa nesmú priblížiť k Tarentu) a Tarent, ktorý to považoval za agresívny akt, potopil štyri rímske lode a piatu zajal. Po neúspešných pokusoch o urovnanie sporov zo strany Rimanov nakoniec došlo k Pyrrhovej vojne, v ktorej napokon zvíťazil Rím, čím sa Tarent dostal pod rímsku nadvládu.
Počas druhej púnskej vojny Rimania opevnili mesto množstvom vojakov, z obavy, že by mohlo prejsť na Hannibalovu stranu. Obyvateľom Tarentu sa však podarilo Hannibala vpustiť do mesta, no ten však nedokázal dobyť mestskú pevnosť a nemohol mesto teda naplno využiť. Rímu sa napokon mesto podarilo oslobodiť, po zrade na strane Hannibalovho vojska.
Cez mesto viedlo rozšírenie cesty Via Appia.
Bauma

Bauma (Medzinárodný veľtrh stavebných strojov, banských strojov, konštrukčných vozidiel a konštrukčného materiálu) je veľtrh konajúci sa každé tri roky v Mníchove v Nemecku. Počas siedmich dní veľtrhu sú vystavené predovšetkým stavebné vozidlá. S plochou 555 000 m² je najväčším veľtrhom na svete. Počas 29. veľtrhu v dňoch od 19. apríla do 25. apríla 2010 prišlo 3 150 vystavovateľov a viac ako 415 000 návštevníkov z viac ako 200 krajín.
3727 Maxhell

Objav a pomenovanie

Planétka sa v čase objavu nachádzala v centrálnej časti súhvezdia Vodnár (Aquarius), asi 51' juhozápadne od hviezdy  Aqr (+4,3 mag), mala zdanlivú fotografickú jasnosť +16,4 mag a bola 16. planétkou objavenou v prvej polovici augusta 1981. Svedčí o tom aj jej predbežné označenie 1981 PQ, ktoré dostala krátko po objave. V objavovej opozícii bola planétka na Kleti pozorovaná aj v ďalších 2 nociach a celkovo bolo zmeraných 6 pozícií, neskôr zaslaných do MPC. Naposledy bola planétka pozorovaná ráno 11. augusta 1981. Planétka bola na Kleti pozorovaná aj počas 3 nocí v auguste 1987 (6 pozícií). Očíslovanie planétky bolo zverejnené v cirkulári MPC č. 12692 vydanom dňa 4. januára 1988.
Planétka je pomenovaná po Maximiliánovi Hellovi (1720 – 1792), ktorý sa preslávil najmä určením paralaxy Slnka na základe svojich vlastných meraní prechodu Venuše cez slnečný disk v roku 1769. V roku 1755 bol vymenovaný riaditeľom cisárskeho observatória vo Viedni. Bol autorom mnohých astronomických efemeríd. Meno navrhli pracovníci Astronomického ústavu v Tatranskej Lomnici. Meno planétky sa stalo oficiálnym po zverejnení v cirkulári MPC č. 26424 vydanom dňa 5. januára 1996 Medzinárodnou astronomickou úniou.

Dráha

Planétka obieha okolo Slnka v strednej vzdialenosti 499 mil. km po mierne excentrickej dráhe s dobou obehu 6,10 roku (2228 dní). K Zemi sa približuje na minimálnu vzdialenosť 278 mil. kilometrov a jej veľkosť je odhadovaná na necelých 21 km.